CELEX: 42007D0007
Language: el
Date: 2007-01-01 00:00:00
Title: 2007/7/ΕΚ,ΕυͿατόμ: Απόφαση των Αντιπρόσωπων των Κυβερνήσεων των κρατών μελών της Ευρωπαϊκής Ένωσης, της 1ης Ιανουαρίου 2007 , για το διορισμό δικαστών στο Δικαστήριο των Ευρωπαϊκών Κοινοτήτων

4.1.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 1/18
            
         
      ΑΠΌΦΑΣΗ ΤΩΝ ΑΝΤΙΠΡΌΣΩΠΩΝ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ ΤΗΣ ΕΥΡΩΠΑΪΚΉΣ ΈΝΩΣΗΣ
   
   της 1ης Ιανουαρίου 2007
   για το διορισμό δικαστών στο Δικαστήριο των Ευρωπαϊκών Κοινοτήτων
   (2007/7/ΕΚ, Ευρατόμ)
   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 223,
   τη συνθήκη για την ίδρυση της Ευρωπαϊκής Κοινότητας Ατομικής Ενεργείας, και ιδίως το άρθρο 139,
   την πράξη περί των όρων προσχωρήσεως της Δημοκρατίας της Βουλγαρίας και της Ρουμανίας στην Ευρωπαϊκή Ένωση και των προσαρμογών των συνθηκών επί των οποίων βασίζεται η Ευρωπαϊκή Ένωση, και ιδίως το άρθρο 46 παράγραφοι 1 και 2 στοιχείο α),
   Εκτιμώντας τα ακόλουθα:
   
               (1)
            
            
               Το άρθρο 46 παράγραφοι 1 και 2 στοιχείο α) της προαναφερόμενης πράξης προσχώρησης προβλέπει το διορισμό δύο δικαστών στο Δικαστήριο. Η θητεία ενός εκ των δικαστών αυτών λήγει στις 6 Οκτωβρίου 2009. Ο δικαστής αυτός επιλέγεται δια κλήρου. Η θητεία του άλλου δικαστή λήγει στις 6 Οκτωβρίου 2012.
            
         
               (2)
            
            
               Θα πρέπει ως εκ τούτου, σύμφωνα με το προαναφερόμενο άρθρο και μετά την προβλεπομένη δια κλήρου επιλογή, να διορισθούν δύο επιπλέον δικαστές στο Δικαστήριο των Ευρωπαϊκών Κοινοτήτων,
            
         ΑΠΟΦΑΣΙΖΟΥΝ:
   Άρθρο 1
   Η κυρία Camelia TOADER διορίζεται δικαστής στο Δικαστήριο, για την περίοδο από 1ης Ιανουαρίου 2007 έως τις 6 Οκτωβρίου 2009.
   Άρθρο 2
   Ο κύριος Alexander ARABADJIEV διορίζεται δικαστής στο Δικαστήριο, για την περίοδο από 1ης Ιανουαρίου 2007 έως τις 6 Οκτωβρίου 2012.
   Άρθρο 3
   Η παρούσα απόφαση παράγει αποτελέσματα από την 1η Ιανουαρίου 2007.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 1 Ιανουαρίου 2007.
      
         
            Για το Συμβούλιο
         
         
            Ο Πρόεδρος
         
         W. SCHÖNFELDER